Nora Roberts

Eleanor Marie Robertson atau Nora Roberts (lahir 10 Oktober 1950) ialah seorang penulis Amerika Syarikat yang telah menulis lebih dari 225 novel romantik. Beliau menggunakan nama J.D. Robb untuk siri In Death dan juga menulis dengan nama pena Jill March, serta menggunakan nama Sarah Hardesty untuk penerbitan buku di England.

Roberts merupakan penulis pertama yang tersenarai dalam Hall of Fame Penulis Romantik Amerika. Pada tahun 2011, novel-novelnya bertahan sehingga 861 minggu dalam Senarai Buku Terlaris New York Times, termasuk 176 minggu di urutan pertama.

 Kehidupan peribadi 
Roberts merupakan anak bongsu dari lima beradik yang dilahirkan pada 10 Oktober 1950 di Silver Spring, Maryland. Ibu bapanya berketurunan Ireland, sehingga beliau mengatakan bahawa dirinya "benar-benar seorang wanita Ireland".Irish Times 12 Mei 2007 Keluarganya rajin membaca, maka dari itu buku menjadi bahagian yang penting dalam hidupnya. Beliau bersekolah di sekolah Katolik dan memuji para biarawati yang telah menanamkan sikap disiplin terhadapya. Semasa tahun keduanya di sekolah menengah, Roberts berpindah ke Montgomery Blair High School, di mana beliau bertemu dengan suami pertamanya, Ronald Aufdem-Brinke. Mereka berkahwin pada tahun 1968, meskipun bertentangan dengan keinginan ibu bapa Roberts, sebaik sahaja tamat sekolah menengah. Setelah berkahwin, mereka menetap di Boonsboro, Maryland. Roberts melahirkan dua anak, Dan dan Jason. Roberts menjadi suri rumah dan kemudian disebutkan pada waktu ini sebagai tahun-tahun Earth Mother beliau. Roberts menghabiskan sebahagian besar waktunya dengan membuat kerja rumah, termasuk menjahit pakaian anak-anaknya. Perkahwinan mereka berakhir dengan perceraian pada tahun 1983.

Pada Julai 1985, Roberts bertemu dengan suami keduanya yang bernama Bruce Wilder, seorang tukang kayu, ketika Roberts mempekerjakannya untuk membuat rak buku. Suaminya memiliki sebuah kedai buku di Boonsboro, Maryland bernama Turn the Page Books. Ia juga bekerja sebagai fotografer dan videografer konten dewasa.

 Rujukan 

 Nota kaki 

 Sumber umum 

 Little, Denise and Laura Hayden, The Official Nora Roberts Companion, Berkley Books, 2003, .
 Lennard, John, "Of Pseudonyms and Sentiment: Nora Roberts, J. D. Robb, and the Imperative Mood", in Of Modern Dragons and other essays on Genre Fiction (Tirril: Humanities-Ebooks, 2007), pp. 56–86. 


 Pautan luar 

 Laman web rasmi Roberts
 Laman web rasmi J.D. Robb
 Blog rasmi Roberts
 Forum in Death — forum peminat J.D. Robb

Kategori:Kelahiran 1950
Kategori:Orang hidup
Kategori:Penulis Amerika Syarikat